open-index/open-wikipedia-markdown huggingface dataset:
לואיז פרי

**לואיז פרי** (באנגלית: **Louise Perry**) היא סופרת, עיתונאית, ומנחת פודקאסט בריטית אשר מרבה לעסוק בפמיניזם ובסוגיות חברתיות. פרי היא המחברת של הספר "The Case Against the Sexual Revolution: A New Guide to Sex in the 21st Century" בו היא מבקרת את ההשפעות של הנורמות המיניות המודרניות על החברה ובו היא קוראת לבחור בגישה מסורתית יותר למערכות יחסים ומיניות.

## ביוגרפיה
לואיז פרי נולדה וגדלה בלונדון שבבריטניה. פרי סיימה את לימודיה באוניברסיטת לונדון עם תואר ראשון באנתרופולוגיה. לאחר לימודיה היא התנדבה במשך מספר שנים במרכז סיוע לנפגעות תקיפה מינית, והחוויות שלה באותה התקופה השפיעו רבות על עמדותיה לגבי אתיקה מינית.

לאורך השנים פרי כתבה מאמרים שונים במספר רב של עיתונים ומגזינים בריטיים, כולל הספקטייטור, ניו סטייטסמן והדיילי מייל. במאמרים שהיא כותבת היא מרבה לעסוק בנושאים הקשורים לפמיניזם, מוסר ונורמות חברתיות, ולהתמקד במיוחד בהשלכות של הנורמות המודרניות הנוגעות למיניות, מערכות יחסים ותפקידי מגדר.

בשנת 2022 פרסמה פרי את ספרה הראשון "The Case Against the Sexual Revolution: A New Guide to Sex in the 21st Century" אשר הפך לרב מכר בבריטניה. בספר היא העלתה את הטענה שלנורמליזציה של מין מזדמן בחברה המודרנית היו השלכות שליליות לחברה באופן כללי, ובמיוחד לנשים צעירות. כמו כן, פרי טוענת שהנורמות המסורתיות שנגעו למין ומערכות יחסים סיפקו לנשים הגנות מסוימות.

בפברואר 2022 השתתפה בדיבייט שאורגן על ידי ארגון הדיבייט "Oxford Union", בו היא תקפה את ההצעה לפיה "אנו צריכים לקבל בברכה את העידן החדש של הפורנו" ("We Should Welcome the New Era of Porn"). בדיבייט פרי קראה לצופים לשקול את ההשפעות השליליות של צפייה בפורנוגרפיה באינטרנט. ב-2023 פרי השתתפה גם בפאנל בכנס של הארגון "Alliance for Responsible Citizenship"  בו היא העלתה את הטענה שנשים הושפעו לרעה מהאמונה הרווחת שהנורמות המיניות המסורתיות לא רלוונטיות יותר.

פרי היא גם המנחה של הפודקאסט "Maiden Mother Matriarch" בו היא מראיינת מגוון אורחים מכל הקשת הפוליטית בנושאים הקשורים לסוגיות חברתיות ותרבותיות. בנוסף, היא גם שותפה בהנהלה של הארגון "We Can't Consent To This" המספק סיוע משפטי במקרים בהם נשים ונערות נהרגו או נפצעו כתוצאה מאלימות מינית בעוד שהטענה המשפטית מצד התוקף היא שהאלימות בוצעה בהסכמה.

## חיים אישיים
לואיז פרי נישאה ב-2017. בנם הראשון של בני הזוג נולד בשנת 2021. לואיז פרי גרה עם משפחתה בלונדון.

## קישורים חיצוניים
* 

* האתר הרשמי

## הערות שוליים

קטגוריה:פמיניסטיות בריטיות
קטגוריה:פעילות חברתיות בריטיות
קטגוריה:עיתונאיות בריטיות
קטגוריה:סופרות בריטיות
קטגוריה:פעילות זכויות נשים
קטגוריה:בוגרות אוניברסיטת לונדון
קטגוריה:בוגרי אוניברסיטת לונדון
קטגוריה:מגישי פודקאסטים בריטים
קטגוריה:יוטיוברים בריטים
קטגוריה:בריטיות שנולדו ב-1992
קטגוריה:בריטים שנולדו ב-1992
Move (שיר של אדם פורט וסטריב)

"**Move**" הוא שיר שהוקלט על ידי הדי ג'יי הגרמני אדם פורט, המפיק מוזיקלי האמריקאי סטריב והזמר Malachiii. השיר יצא לאור ב-7 ביוני 2024, על ידי חברת התקליטים קיינמיוזיק. השיר הפך לוויראלי ברשתות החברתיות לאחר שהושמע בכמה אירועים של קיינמיוזיק.

השיר תואר כמפגש מושך בין אפרוביטס להאוס מלודי, וכ"צועד בדרכי האפרו האוס".

גרסת הרמיקס לשיר יצאה לאור ב-11 באוקטובר 2024, בהשתתפות של הזמרת הקובנית-אמריקאית קמילה קביו.

## פרסים ומועמדויות

## מיקומי שיא

### מצעדי סוף שנה

## היסטוריית יציאות לאור

## קישורים חיצוניים

## הערות שוליים

קטגוריה:שירי קמילה קביו
קטגוריה:שירים באנגלית
קטגוריה:שירי מוזיקת האוס
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון בשווייץ
כילדברט השני

**כילדברט השני** (**Childebert II**; בערך 570 – מרץ 596) היה המלך המרובינגי של אוסטרזיה (שכללה אז את פרובאנס) בשנים 575–595, ושל בורגונדיה בשנים 592–595, כבנו המאומץ של דודו, גונתרם, מלך בורגונדיה.

## ילדות
כילדברט נולד בסביבות שנת 570. הוא היה בנם של המלך סיגברט הראשון וברונהילדה (ברונכילדיס). כשאביו נרצח בשנת 575 על ידי שני עבדים של המלכה-הרעיה פרדגונד מסואסון, נלקח כילדברט מפריז (לפי סיפור אחד, לאחר שהורד מחלון בתיק על ידי אמו) על ידי גונדובאלד (Gundobald), אחד מאדוניו הנאמנים, למץ (בירת אוסטרזיה), שם הוכר כריבון. הוא היה אז רק בן חמש, ובמהלך שנות קטינותו הארוכות, היה מאבק על השלטון בין אמו ברונהילדה לבין האצילים, כאשר ברונהילדה הייתה דומיננטית עד שכילדברט הגיע לבגרות בשנת 585.
ברונהילדה מינתה למחנכו של כילדברט את הדוכס גוגו (Gogo), שהיה דמות מרכזית בפוליטיקה המרובינגית.

כילפריך הראשון, מלך פריז והמלך הבורגונדי גונתרם, ביקשו לכרות ברית עם כילדברט, שאומץ על ידי שניהם בתורם. מכיוון שגונתרם היה אדון מחצית ממרסיי, מחוז פרובאנס הפך למרכז של מאבק קצר בין השניים.
גונתרם חבר לדינמיוס מפרובאנס , שעודד את הכמרים של הדיוקסיה של אוזס  לבחור את הדיאקון שלהם מרקלוס לבישוף, כנגד הבישוף שכבר נבחר יובינוס , מושל פרובאנס לשעבר. בזמן שיובינוס ותיאודור, הבישוף של מרסיי , נסעו לחצרו של כילדברט, גונתרם אסר אותם. דינמיוס, בינתיים, מנע את כניסת גונדולף (Gundulf), דוכס ממשפחת סנאטורית חשובה והדומסטיקוס  לשעבר של כילדברט, מלהיכנס למרסיי מטעם כילדברט. בסופו של דבר הוא נאלץ להיכנע, אם כי מאוחר יותר אסר שוב את תיאודור ושלח אותו לגונתרם. כילדברט החליף אותו בפרובאנס בניקטיוס  (585). למרות המרד של דינמיוס, כילדברט זיכה אותו רשמית ב-28 בנובמבר 587.

## יורש, מלך ומנהיג מלחמה
עם ההתנקשות בחייו של כילפריך בשנת 584 והסכנות שנגרמו למונרכיה הפרנקית עקב משלחתו של גונדואלד בשנת 585, עבר כילדברט ללא סייג לצדו של גונתרם. על פי הסכם אנדלוט  משנת 587, הוכר כילדברט כיורש של גונתרם, ובעזרת דודו בשנת 587 הוא דיכד את מרד הדוכסים ראוכינג (Rauching), אורסיו (Ursio) וברתפריד (Berthefried), והצליח להשתלט על טירת וובר . ניסיונות רבים נעשו להתנקש בחייו על ידי פרדגונד, אשתו של כילפריך, שהייתה להוטה להבטיח את הירושה של גונתרם עבור בנה כלותאר השני. כילדברט השני ניהל יחסים עם האימפריה הביזנטית, ולחם במספר הזדמנויות בשם הקיסר מאוריקיוס נגד הלומברדים באיטליה, בהצלחה מוגבלת.

עם גונתרם, הוא אישר לנזיר האירי קולומבנוס לייסד את המנזר של Luxeuil  ושני מנזרים נוספים בלב הרי הווז' ולעבוד עם הנזירים שלו בכל הממלכות הפרנקיות.

עם מותו של גונתרם בשנת 592 סיפח כילדברט את ממלכת בורגונדיה, ואף תכנן לתפוס את אחוזותיו של כלותאר ולהיות המלך היחיד של הפרנקים. עם זאת, הוא ואשתו הצעירה פאילובה (Faileuba) מתו לאחר שהורעלו בשנת 596. ילדיהם של כילדברט ופאילובה: הבוגר, תיאודברט השני, ירש את אוסטרזיה עם בירתה מץ, והצעיר, תיאודריך השני, קיבל את ממלכתו לשעבר של גונתרם, בורגונדיה, ובירתה באורליאן.

המשורר ונאנטיוס פורטונאטוס, בן זמנו של כילדברט, חיבר לכבודו שיר שבח והלל, בו תיאר אותו כ"מלכיצדק שלנו, מלך וכוהן", המנהל את הממלכה בצדק וביושר, בהשראת האל והכנסייה.

## קישורים חיצוניים

## הערות שוליים

קטגוריה:השושלת המרובינגית
קטגוריה:מלכים פרנקים
קטגוריה:מלכים מהמאה ה-6
קטגוריה:מלכי אוסטרזיה
קטגוריה:מלכי בורגונדיה
קטגוריה:ילידי 570
קטגוריה:נפטרים ב-595
פלך ויטבסק

**פלך ויטבסק** היה גוברניה של האימפריה הרוסית, שבירתו ויטבסק. שטח הפלך היה 38,650 קמ"ר, ואוכלוסייתו מנתה 1,489,246 תושבים בזמן מפקד האוכלוסין ב-1897. הוא גבל בפלך וילנה, פלך קובנה ופלך קורלנד במערב, בפלך ליפלנד בצפון, בפלך פסקוב ופלך סמולנסק במזרח, בפלך מינסק ופלך מוגילב בדרום.

הפלך נוסד בשנת 1802, לאחר פיצול פלך בלארוס לשני פלחים : ויטבסק ומינסק. מבחינה מנהלית הפלך היה מחולק ל־11 אוייזדים. פלך ויטבסק התקיים כיחידה מנהלית עד לסופה של האימפריה הרוסית. גם בישויות המדיניות שקמו לאחר האימפריה הרוסית (הרפובליקה העממית של בלארוס והרפובליקה הסובייטית הסוציאליסטית הבלארוסית) המשיך להתקיים פלך ויטבסק (ללא החלק הצפוני שלו שהפך לחלק מלטביה העצמאית, עד שפורק במרץ 1924. על שטחו נוסד מחוז ויטבסק, חלק מהשטח הועבר למחוז פסקוב ולמחוז סמולנסק, החלק הצפוני של שטח פלך ויטבסק לשעבר נמצא כיום בלטביה.

## אוכלוסייה
חלוקת אוכלוסיית הפלך לפי שפת אם ב-1897:

חלוקת אוכלוסייתה הפלך לפי דת ב-1897:

## ערים מרכזיות בפלך
* דבינסק
* ויטבסק (בירת הפלך)
* פולוצק
* וליז'
* רז'יצה
* נוול

## קישורים חיצוניים

* אודות פלך ויטבסק באנציקלופדיה הרוסית

## הערות שוליים

ויטבסק
רנאטו וייגה

**רנאטו פלמה וייגה** (בפורטוגזית: **Renato Palma Veiga**; נולד ב-29 ביולי 2003 בליסבון שבפורטוגל) הוא כדורגלן פורטוגזי המשחק בעמדות הבלם והמגן השמאלי בקבוצת ויאריאל מהלה ליגה ובנבחרת פורטוגל.

## קריירת מועדונים
וייגה נולד בליסבון שבפורטוגל, ובשנת 2010 הצטרף למחלקת הנוער של ספורטינג ליסבון. בהמשך עבר למחלקת הנוער של ריאל מסאמה, ובשנת 2019 חזר למחלקת הנוער של ספורטינג ליסבון. בשנת 2021 החל לשחק בקבוצת המילואים של ספורטינג ליסבון.

ב-28 באוגוסט 2023 חתם וייגה על חוזה לארבע שנים בפ.צ. בזל מליגת העל השווייצרית. הוא ערך 23 הופעות ליגה במהלך עונת , בהן הבקיע שני שערים.

ב-12 ביולי 2024 חתם וייגה על חוזה לשבע שנים בצ'לסי מהפרמייר ליג. ב-18 באוגוסט ערך את הופעת הבכורה שלו במועדון, בהפסד 0–2 למנצ'סטר סיטי במסגרת המחזור הראשון בליגה לעונת 2024/2025. ב-3 באוקטובר הבקיע את שער הבכורה שלו במועדון, בניצחון 2–4 על גנט במסגרת שלב הבתים של הקונפרנס ליג לעונת 2024/2025.

ב-27 בינואר 2025 הואשל וייגה אל יובנטוס עד לסיום העונה.

ב-22 באוגוסט 2025 חתם בויאריאל תמורת 25 מיליון אירו.

## קריירה בינלאומית
בחודש ספטמבר 2024 זומן וייגה לראשונה לסגל נבחרת פורטוגל לקראת משחקי ליגת האומות 2024/2025 נגד נבחרות קרואטיה וסקוטלנד. ב-13 באוקטובר ערך את הופעת הבכורה שלו בנבחרת, בניצחון 1–3 על נבחרת פולין במסגרת ליגת האומות 2024/2025.

## חיים אישיים
וייגה הוא בנו של כדורגלן נבחרת כף ורדה לשעבר נלסון וייגה .

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:כדורגלני אאוגסבורג
קטגוריה:כדורגלני פ.צ. בזל
קטגוריה:כדורגלני צ'לסי
קטגוריה:כדורגלני יובנטוס
קטגוריה:כדורגלני נבחרת פורטוגל
קטגוריה:ספורטאים זרים בגרמניה
קטגוריה:ספורטאים זרים בשווייץ
קטגוריה:ספורטאים פורטוגזים באנגליה
קטגוריה:ספורטאים פורטוגזים באיטליה
קטגוריה:כדורגלני ויאריאל
קטגוריה:פורטוגזים שנולדו ב-2003
שטיפת אף

250px|ממוזער|שימוש בכלי לשטיפת אף
כלי ל**שטיפת אף** הוא כלי דמוי קומקום תה אשר עשוי לרוב מפלסטיק. באמצעות הכלי ניתן לשטוף את האף ולספק הקלה זמנית מתסמינים כמו גודש באף, נזלת ולחץ בסינוסים.

על מנת להכין את התמיסה אשר שופכים לתוך האף, יש למלא את הכלי במים פושרים. שימוש במים שעברו סטריליזציה ושטיפה של הכלי לאחר כל שימוש חיוניים על מנת למנוע זיהומים פוטנציאליים. לאחר מכן יש לערבב את המים עם אבקת מלח אשר נמכרה לרוב עם הכלי.

על מנת להשתמש בכלי יש למלא את מכשיר שטיפת האף במים פושרים, ולהוסיף את האבקה למכשיר. על מנת לשטוף את חלל האף באמצעות המכשיר יש להטות את הראש לצד מעל לכיור, ולשים את פיה של הכלי בתוך הנחיר. לאחר מכן יש למזוג באיטיות את התמיסה לתוך הנחיר ולאפשר לכוח הכבידה להוביל את התמיסה דרך חלל האף והחוצה מהנחיר השני. ניתן לאחר מכן להטות את הראש לצד השני ולבצע את אותו התהליך מהנחיר השני על מנת להבטוח שחלל האף נוקה היטב.

שימוש בכלי לשטיפת אף עלול במקרים מסוימים לגרום לתופעות לוואי, כולל גירוי באף, דימומים מהאף וכאבי ראש.

## קישורים חיצוניים

## הערות שוליים

קטגוריה:היגיינה
קטגוריה:אף
סימון סלוגה

**סימון סְלוּגַה** (בקרואטית: **Simon Sluga**; נולד ב-17 במרץ 1993 ברייקה שבקרואטיה) הוא כדורגלן קרואטי המשחק בעמדת השוער בנ.ק צליה מליגת העל הסלובנית ובנבחרת קרואטיה.

## קריירת מועדונים
סלוגה שיחק בקבוצות רייקה, פומוראץ 1921, לוקומוטיבה זאגרב, וספציה

ב-2019 עבר ללוטון טאון מרייקה תומרת 1.5 מיליון ליש"ט ההעברה הייתה הרכישה היקרה ביותר בכל הזמנים של לוטון.

ב-31 בינואר 2022 חתם בלודוגורץ ראזגרד מליגת העל הבולגרית. הוא ערך 22 הופעות ליגה במדי המועדון ובתום עונת  שוחרר מהמועדון.

ב-17 באוקטובר 2024 חתם עד לסיום עונת 2024/2025 במכבי תל אביב ובתום העונה שוחרר מהמועדון.

ב-24 ביוני 2025 חתם בנ.ק צליה מליגת העל הסלובנית.

## קריירה בינלאומית
ב-11 ביוני 2019 ערך סלוגה את הופעת הבכורה שלו בנבחרת קרואטיה, בהפסד 1–2 לנבחרת תוניסיה במשחק ידידות.

נכלל בסגל נבחרת קרואטיה לטורניר יורו 2020, אך לא שיחק בטורניר.

## תארים

; מכבי תל אביב

* אליפות (1): 2024/2025

## קישורים חיצוניים

## הערות שוליים

קטגוריה:כדורגלנים קרואטים
קטגוריה:שוערי כדורגל קרואטים
קטגוריה:כדורגלני רייקה
קטגוריה:כדורגלני לוקומוטיבה זאגרב
קטגוריה:כדורגלני ספציה
קטגוריה:כדורגלני לוטון טאון
קטגוריה:כדורגלני לודוגורץ ראזגרד
קטגוריה:כדורגלני מכבי תל אביב
קטגוריה:כדורגלני נבחרת קרואטיה
קטגוריה:כדורגלני יורו 2020
קטגוריה:ספורטאים קרואטים באיטליה
קטגוריה:ספורטאים קרואטים באנגליה
קטגוריה:ספורטאים זרים בבולגריה
קטגוריה:ספורטאים קרואטים בישראל
קטגוריה:קרואטים שנולדו ב-1993
אנדריי ודנסקי

**אנדריי אלכסנדרוביץ ודנסקי** (ברוסית: **Андрей Александрович Введенский** 21 ביולי 1891 – 13 בספטמבר 1965) היה היסטוריון סובייטי-אוקראיני. הוא התמחה בהיסטוריה של האימפריה הרוסית ממאה ה-15 ועד למאה ה-18.
## ביוגרפיה
אנדריי ודנסקי נולד בפרם למשפחה של איש רפואה. בשנת 1912 הוא סיים לימודי גימנסיה ונסע להמשך לימודים לסנקט פטרבורג. בשנת 1920 הוא סיים לימודים באוניברסיטת סנקט פטרבורג. בהיותו עובד ארכיון הוא החל ללמוד ארכיונים של משפחת סטרוגנוב.

בשנת 1923 ודנסקי סיים עבודת תואר שלישי בהיסטוריה. הוא עבד במספר מוסדות להשכלה גבוהה בלנינגרד.

בשנת 1930 ודנסדי נעצר ביחד עם קבוצה נוספת של היסטוריונים צעירים. כמו רוב הנעצרים באותה פרשה הוא שוחרר.

בשנת 1941 ודנסקי מונה למנהל קתדרה של היסטוריית ברית המועצות באוניברסיטת קייב. לאחר תחילת מלחמת העולם השנייה הוא הצליח לעזוב את קייב לפני כיבושה על ידי הנאצים והמשיך לעבוד באוניברסיטאות רחוק מהחזית.

בשנת 1944 ודנסקי חזר לקייב ובשנת 1951 מונה לפרופסור.

מחקריו של ודנסקי התרכזו בהיסטוריה של אזור אורל ומשפחת סטרוגנוב. באביב 1941 הוא הציג עבודת פוסט דוקטורט אך מסמכים הלכו לאיבוד ובשנת 1942 הוא הציג עבודה פעם נוספת.

ודנסקי הדריך כ-100 עבודות תואר שלישי ופרסם כ-150 מאמרים מדעיים בתחום התמחותו. בשנת 1962 הוא פרסם ספר מפורט על פעילות משפחת סטרוגנוב.

ודנסקי נפטר בקייב שנת 1965 ונטמן בבית העלמין באיקובה.

## קישורים חיצוניים
* ביוגרפיה באוקראינית
* ביוגרפיה 

קטגוריה:בוגרי אוניברסיטת סנקט פטרבורג
קטגוריה:היסטוריונים סובייטים
קטגוריה:אישים הקבורים בבית העלמין באיקובה
קטגוריה:ילידי 1891
קטגוריה:סובייטים שנפטרו ב-1965
ג'ון רתרפורד (פוליטיקאי מווירג'יניה)

**ג'ון רתרפורד** (באנגלית: **John Rutherfoord**; ) היה פוליטיקאי אמריקאי מווירג'יניה, איש המפלגה הדמוקרטית, שכיהן כחבר בית הנבחרים של וירג'יניה בשנים 1826–1834, וכמושל וירג'יניה בפועל בשנים 1841–1842.

## ביוגרפיה
ג'ון רתרפורד נולד בריצ'מונד, וירג'יניה. ב-1816 הוא סיים את לימודיו באוניברסיטת פרינסטון, למד משפטים, והתקבל ללשכת עורכי הדין. הוא שירת ביחידת מיליציה שנקראה ארטילריית ריצ'מונד פאייט, והתקדם בסולם הדרגות מקפטן ועד למפקד רגימנט בדרגת קולונל.

הוא היה לנשיא של החברה לביטוח הדדי, חברת הביטוח הראשונה של וירג'יניה. כמי שמלכתחילה היה איש המפלגה הדמוקרטית-רפובליקנית, לאחר מכן ויגי, ולבסוף דמוקרט, הוא כיהן בבית הנבחרים של וירג'יניה מדצמבר 1826 ועד מרץ 1834. בשנים 1839–1841 היה רתרפורד חבר מועצת המדינה.

ב-1841 התפטר מושל וירג'יניה תומאס גילמר מתפקידו כדי לאייש מושב בבית הנבחרים של ארצות הברית. במקומו הושבע כמושל ג'ון פטון, שהיה ראשון בסדר הירושה כחבר הבכיר במועצת המדינה. פטון כיהן בתפקיד 12 ימים בלבד עד להתפטרותו. כמי שהיה הבא בתור בסדר הירושה אחריו, הושבע רתרפורד במקומו כמושל.

רתרפורד כיהן כמושל במשך שנה, ממרץ 1841 ועד מרץ 1842. הוא הוחלף בחבר מועצה אחר, ג'ון מנפורד גרגורי, שהשלים את תקופת כהונתו המתוכננת של גילמר. לאחר התפטרותו מתפקיד המושל, שב רתרפורד לעסקיו הפרטיים.

ג'ון רתרפורד נפטר בריצ'מונד ב-3 באוגוסט 1866. נטמן בבית הקברות שוקואו היל שבעיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1640


## קישורים חיצוניים

* ג'ון רתרפורד, באתר אגודת המושלים הלאומית 
* מסמכי ג'ון רתרפורד בספריית וירג'יניה 
* ג'ון רתרפורד, באתר The Political Graveyard politician 
* 

קטגוריה:אמריקאים ילידי וירג'יניה
קטגוריה:ריצ'מונד (וירג'יניה): אישים
קטגוריה:מושלי וירג'יניה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של וירג'יניה
קטגוריה:בוגרי אוניברסיטת פרינסטון
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1792
קטגוריה:אמריקאים שנפטרו ב-1866
מנהג פולין

**מנהג פולין** (קרוי גם **מנהג [[בוהמיה|פיהם]] ו[[מוראביה|מהערין]]** או **מנהג אשכנז המזרחי**) הוא אחד משני הענפים הראשיים של נוסח אשכנז והמנהג האשכנזי, לצד "מנהג אשכנז". מנהג פולין התפתח במזרח גרמניה ובאוסטריה, התפשט ממנה לפולין ולכלל יהדות מזרח אירופה, וכיום עומד בבסיס המנהג האשכנזי הרווח ברוב הקהילות האשכנזיות במדינת ישראל, ביהדות ארצות הברית ובעולם בכלל. ההבדלים בין מנהג פולין ומנהג אשכנז נגעו לשלל תחומים בחיי היהודים: נוסח התפילה, מנהגי המועדים, טקסי מעגל החיים, ואף בתחום המשפטי.

מנהג פולין היה המנהג הנפוץ ביותר בקרב האשכנזים בפולין, מזרח גרמניה, צ'כיה, סלובקיה, אוסטריה, הונגריה, בלארוס, לטביה, ליטא, רומניה ורוסיה. נכון להיום, ישנם מספר הבדלים מינוריים בין הנוהג האשכנזי הישראלי והאמריקאי, בכך שבישראל נוהגים כמנהגי הגאון מווילנה ומנהגים מסוימים שהם אימצו מהספרדים.

## מנהג אשכנז ומנהג פולין
המונח "מנהג אשכנז" מתייחס רק למנהג של יהודי גרמניה מדרום וממערב לאלבה, ובעיקר לקהילת פרנקפורט דמיין. קהילות צפון-מזרח גרמניה כמו המבורג הלכו בעקבות מנהג פולין, למרות שחלק מהמסורות שלהם הזכירו יותר את קהילות המערב מאשר את פולין.

## היסטוריה
בשל הפזורה הגדולה של יהודי פולין ומזרח אירופה שעזבו את אירופה לאמריקה, לישראל ולמקומות אחרים, מנהג פולין הוא המנהג הנפוץ ביותר בקרב יהודים ברחבי העולם. מנהג פולין נובעת מ"מנהג אוסטרייך (עשטרייך)", מנהג אשכנזי קדום באוסטריה. כאשר החלו יהודים אשכנזים מחבל הריין לנדוד לפולין ולמזרח אירופה במאות השש-עשרה והשבע-עשרה, הם הביאו עמם את המנהג. עם הזמן, ככל שיהודים התרחקו מזרחה, כונה המנהג "מנהג פולין". מנהג פולין המקורי נהג בדרך כלל על פי הרמ"א ור' אייזיק טירנא, ומתועד בעיקר בסידורים שיצאו בפראג בזמן המהר"ל ובסידור ר' שבתי סופר. משרבו השיבושים בסידורים, ר' עזריאל ור' אליהו משיל מווילנא החליטו לתקן את הסידור אך עשו זאת על בסיס נוסח אשכנז המערבי, ומאז נוסח פולין משתקף בעיקר בסדר הפיוטים בחגים ובסליחות. בדפוס רדלהיים יצאו מחזורים וסידורים גם כמנהג פולין ברמת דיוק גבוהה, וכדי להבדילם ממחזורי נוסח אשכנז צוינו האותיות "מ"פ" בתחתית העמוד אחת לכמה עמודים. לאחר הופעתה של היהדות החסידית במאה ה-18 והפופולריזציה של הקבלה במזרח אירופה, התפתח מנהג פולין ושילב אלמנטים קבליים. לעומת זאת, בליטא, הושפע הנוסח מהישיבות ותלמידי הגר"א, כך שבפועל "מנהג פולין" נשמר בטהרה בעיקר בקהילות צפון גרמניה (ברלין, המבורג, לייפציג וכו') ובקהילות אוברלנד (וינה, פרשבורג, בודפשט וכו').

## ראו גם
* יהדות גרמניה
* יהדות פולין
* יהדות ליטא
* מנהג (יהדות)

## לקריאה נוספת
*יצחק (אריק) זימר, **עולם כמנהגו נוהג – פרקים בתולדות המנהגים, הלכותיהם וגלגוליהם**, בהוצאת מרכז זלמן שזר.
* ישראל מ' תא שמע, "**התפילה האשכנזית הקדומה - קווים לאופייה ולתולדותיה**",  הוצאת מאגנס, ירושלים, תשס"ג.
*ש"י עגנון, "ולא נכשל" בתוך אלו ואלו, תל אביב 1966 עמ' רפט.
* יונה ואברהם פרנקל, **[http://web.nli.org.il/sites/nlis/he/manuscript/Documents/fraenkel_j_a.pdf תפילה ופיוט במחזור נירנברג]**, ירושלים תשס"ח.
* Steven Lowenstein, **[https://www.jstor.org/stable/4467513 The Shifting Boundary between Eastern and Western Jewry]**, Jewish Social Studies, סתיו 1997.

## הערות שוליים

קטגוריה:יהדות הונגריה
קטגוריה:יהדות בלארוס
קטגוריה:יהדות אוסטריה
קטגוריה:יהדות סלובקיה
קטגוריה:יהדות מולדובה
קטגוריה:יהדות אשכנז
סס לינדר

**ססיל יקותיאל לינדר** (באנגלית: **Cecil Yekuthial Linder**; 10 במרץ 1921 – 10 באפריל 1992) היה שחקן קנדי-יהודי יליד פולין. הוא נמלט מפולין לפני השואה. בשנות ה-50 וה-60 של המאה ה-20 עבד רבות בבריטניה, ולעיתים קרובות גילם דמויות קנדיות ואמריקאיות בסרטים ובתוכניות טלוויזיה שונות.

הוא ידוע בעיקר כמי שגילם את דמותו של פליקס לייטר, שותפו של ג'יימס בונד בסרט "גולדפינגר". כמו כן, ידוע כמי שגילם את ד"ר קיגי בסרט "לוליטה".

## קישורים חיצוניים

## הערות שוליים

קטגוריה:שחקנים בסרטי ג'יימס בונד
קטגוריה:שחקני קולנוע וטלוויזיה יהודים קנדים
קטגוריה:מהגרים מפולין לקנדה
קטגוריה:קנדים שנולדו ב-1921
קטגוריה:קנדים שנפטרו ב-1992
סבסטיאן קטאנה

**סבסטיאן קטאנה** (ברומנית: **Sebastian Catana**) הוא זמר בריטון אמריקאי ממוצא רומני. מתמחה באופרות של ורדי והריאליסטים בדורו.

## ביוגרפיה
סבסטיאן קטאנה נולד בקלוז' נאפוקה שבטרנסילבניה, רומניה. לאחר לימודיו המוזיקליים הראשונים במולדתו עבר לארצות הברית. למד פיתוח קול באוניברסיטת דוקיין , השתתף בתוכניות ההכשרה של האופרה של סיאטל  והאופרה של בולטימור  ודורג בתחרויות אמריקאיות ואירופיות רבות.

למד הנדסה כימית באוניברסיטת קרנגי מלון ובאוניברסיטת מישיגן. מתגורר בפיטסבורג, פנסילבניה. נשוי למלאני ואקרי קטאנה.

בשנת 2001 קיים את הופעת הבכורה שלו באופרה בתור ת'ורה ב"הוגנוטים" בקרנגי הול עם תזמורת האופרה של ניו יורק, בשנת 2003, כשונר ב"לה בוהם" בניצוחו של דניאל אורן. הופעת הבכורה שלו במטרופוליטן אופרה, תיאטרון ששם הופיע במספר רב של תפקידים. ב-2007 ערך את הופעת הבכורה שלו באירופה כפאולו ב"סימון בוקנגרה" בתיאטרון קומונלה בבולוניה.

ישנן מספר דמויות גדולות של ורדי שאותן ביצע מספר רב של פעמיםː "נבוקו" (וסט פאלם ביץ', פילדלפיה, ניו זילנד, פרנקפורט, שטוטגרט, פסטיבל אוונצ'ס, בולוניה, תל אביב, ארנה די ורונה, טרמה די קרקלה, דויטשה אופר ברלין, תיאטרו סן קרלו בנאפולי), "ריגולטו"(דויסבורג, טריאסטה וקופנהגן לרגל פתיחת העונה, סנטיאגו דה צ'ילה, בלפסט ואופרה די רומא בניצוח דניאל גאטי) ו"מקבת'" (Münchener Rundfunkorchester, אתונה, ברטיסלבה), הרוזן די לונה ב"הטרובדור" (ולנסיה בניצוח זובין מהטה והונג קונג), מילר ב"לואיזה מילר" (ליון, טורינו ומלמו), פרנצ'סקו פוסקרי ב"שני פוסקארי" (טריאסטה, טולוז, סנטיאגו דה צ'ילה, אמסטרדם/קונצרחבאו), אציו ב"אטילה" (בוסטו בפסטיבל ורדי), ג'ורג'יו גרמונט ב"לה טרוויאטה" (לוזן, פסטיבל סבונלינה, דויטשה אופר ברלין, פיטסבורג, אופרה די רומא), דון קרלו ב"ארנאני"(פסטיבל דורטמונד), פורד ב"פאלסטף" (לוזן), רנאטו ב"נשף המסכות" (דיסלדורף), אמונסרו ב"אאידה" (הארנה בוורונה) Seid in Il corsaro (אופרת קונצרט של וושינגטון).

הוא ערך את הופעת הבכורה שלו באופרה בסטיליה בפריז כסקרפייה ב"טוסקה" תפקיד שבוצע גם בהונג קונג, באופרה של רומא, בפניצ'ה בוונציה, בפסטיבל סבונלינה, בבארי, בתיאטרו מאסימו בפלרמו ובסיבוב ההופעות היפני שלו בטוקיו, הוא שר את אלפיו ב"קוולריה רוסטיקנה" של מסקאניי בקליארי, דמוגורגון ב"גבירה נחש" מאת Casella בטורינו, ג'ובאני בבכורה האירופית של La Ciociara מאת Tutino בקליארי, ברנבה ב"לה ג'וקונדה". מאת פונקיאלי. ב־Circuito Emiliano, Macbeth בקליארי. הוא ערך את הופעת הבכורה שלו בתיאטרון פילרמוניקו די ורונה בשנת 2015 ב"קוולריה רוסטיקנה" בתפקיד אלפיו. בארנה של ורונה הוא ערך את הופעת הבכורה שלו ב-2015 כנבוקו וכאמונסרו ב-2016, 2018 ו-2019. הוא שר לרגל הפסטיבל ה-98 2021 בתפקיד אלפיו ב"קוולריה רוסטיקנה" ובאמונסרו ונבוקו של ורדי. חזר לעונה ה-99 של פסטיבל האופרה בארנה ורונה בתפקיד אמונסרו באאידה ונבוקו בתפקיד הראשי.

הופיע באופרה הישראלית בתפקידיםː
* 2015 - נבוקו, נבוקו.
*2019 - סקרפייה, טוסקה.
*2022 - ג'רמונט, לה טרוויאטה.
*2023 - הרוזן די לונה, הטרובדור.

## קישורים חיצוניים
*Catana Sebastian באתר הארנה של ורונה 
*Sebastian Catana באתר OperaBase 
*קטנה סבסטיאן, בריטון באתר האופרה הישראלית

קטגוריה:זמרי אופרה
קטגוריה:זמרי אופרה אמריקאים
קטגוריה:זמרי בריטון
Sous le ciel de Paris

"**Sous le ciel de Paris**" (בתרגום לעברית: "**תחת שמי פריז**") הוא שאנסון צרפתי שנכתב ב-1951 כשיר נושא לסרט בשם דומה . השיר, המתואר כשיר אהבה לפריז, הפך לפופולרי בצרפת ובעולם וזכה להיות מושר על ידי מספר זמרים ידועים בצרפת (כמו איב מונטאן, ז'ולייט גרקו ואדית פיאף) ולביצועים בשפות שונות ברחבי העולם.

## ההיסטוריה של השיר
ב-1950 החלו ההכנות לצילום הסרט "תחת שמי פריז"  בהובלת הבמאי ג'וליאן דוביביה  והתסריטאי הנרי ג'ינסון . השניים חזו בתוכנית טלוויזיה מוזיקלית בה השתתף התמלילן ז'אן דרז'ק  וחיברו אותו למלחין אובר גירו  כדי שהשניים יכינו את שיר הנושא לסרט עליו עמלו.

ב-1951 הציגו השניים את השיר בפני דוביביה וג'ינסון שאישרו אותו וכללו אותו בסרט בביצועו של ז'אן ברטוניה  (2001–1924) שהיה שחקן וזמר צרפתי.
הסרט בו נוגן השיר לא זכה להצלחה רבה מחוץ לגבולות צרפת אך השיר הפך פופולרי מאוד בצרפת ומחוצה לה.

## מבנה השיר
השיר נחשב לשיר אהבה לפריז והתמלילן והמלחין שילבו בו אלמנטים מקומיים. כך למשל במילות השיר נעשה שימוש בצרפתית בניב פריזאי והמוזיקה מתבססת, בעיקר, על וולס צרפתי בסגנון רומנטי ובליווי כלי נגינה יוצאי דופן כמו אקורדיון וסוג של חמת חלילים.

כנגזר משם השיר "תחת שמי פריז" מנסה כותב השיר לגעת ברבים מסמליה הקלסיים של פריז שמתקיימים תחת אותם שמיים כמו קתדרלת נוטרדאם, גשר ברסי, נהר הסן, איל סן לואי, הזוגות האוהבים, הקלושרים, המוזיקאים שמנגנים ברחוב, מזג האוויר ההפכפך, הציפורים ועוד.

בניגוד לרוב השירים שנכתבים, שיר זה אינו בנוי מבתים ואין לו פזמון חוזר. עם זאת, יש לאורך השיר מספר שורות החוזרות על עצמן: "תחת שמי פריז" (5 פעמים) ו-"Hum, hum" (8 פעמים).

## ביצועים
השיר הפך לפופולרי מאוד בצרפת וכ-15 זמרים, זמרות ולהקות צרפתיות עיבדו והקליטו גרסאות בצרפתית של השיר. בין הידועים היו איב מונטאן, ז'ולייט גרקו, אדית פיאף, הקומפניון דה לה שנסון, לין רנו, מישל לגראן, אנריקו מסיאס, מיריי מאתיה, איזבל אוברה, איזבל בולאי ועוד.

השיר עובד לסגנון אופראי על ידי אנדרה ריו ההולנדי וכן בוצע על ידי שלושת הטנורים (פלאסידו דומינגו, חוסה קאררס ולוצ'אנו פבארוטי) בקונצרט שנתנו בפריז ב-1998.

השיר תורגם לאנגלית על ידי התמלילן קים גנון  שקרא לו "Under Paris Skies" ובוצע על ידי זמרים רבים וביניהם אנדי ויליאמס, פול אנקה ובינג קרוסבי. במקביל עובד השיר לביצוע בסגנון הג'אז על ידי דיוק אלינגטון, טוטס טילמנס וקולמן הוקינס.

השיר נוגן בטקס הסיום של אולימפיאדת פריז 2024.

## קישורים חיצוניים

## ביאורים

## הערות שוליים

קטגוריה:שירי אדית פיאף
קטגוריה:שירים בצרפתית
קטגוריה:שירי אהבה
קטגוריה:שירים מסרטי קולנוע
קטגוריה:שירים על פריז
ג'ון מנפורד גרגורי

**ג'ון מנפורד גרגורי** (באנגלית: **John Munford Gregory**; ) היה פוליטיקאי אמריקאי מווירג'יניה, איש המפלגה הוויגית, שכיהן כחבר בית הנבחרים של וירג'יניה בשנים 1832–1841, וכמושל וירג'יניה בפועל במשך תשעה חודשים ב-1842.
## ביוגרפיה
ג'ון מנפורד גרגורי נולד במחוז צ'ארלס סיטי שבווירג'יניה. בשנים 1831–1841 הוא כיהן כחבר בית הנבחרים של וירג'יניה. ממרץ 1842 ועד ינואר 1843 הוא כיהן כמושל וירג'יניה בפועל. לאחר מכן כיהן כשופט בבית משפט מדינתי.

נפטר בריצ'מונד ב-9 באפריל 1884. נטמן בבית הקברות שוקואו היל שבעיר. הבית בו הוא התגורר בריצ'מונד לאחר 1849, בית בנג'מין ווטקינס לי , הוכנס ב-1969 אל המרשם הלאומי של מקומות היסטוריים.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1640-1641


## קישורים חיצוניים

* ג'ון מנפורד גרגור באתר אגודת המושלים הלאומית 
* מסמכי ג'ון מנפורד גרגורי בספריית וירג'יניה 
* ג'ון מנפורד גרגורי באתר The Political Graveyard 
* 

## הערות שוליים

קטגוריה:אמריקאים ילידי וירג'יניה
קטגוריה:מושלי וירג'יניה
קטגוריה:מושלי מדינות ארצות הברית מהמפלגה הוויגית
קטגוריה:שופטי בתי המשפט של מדינת וירג'יניה
קטגוריה:חברי האספה הכללית של וירג'יניה
קטגוריה:בוגרי מכללת ויליאם ומרי
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1804
קטגוריה:אמריקאים שנפטרו ב-1884
סוכת לויתן

**סוכת לויתן** או **סוכת עורו של לויתן** הוא מושג המופיע בספרות חז"ל, המתאר את הגמול שיקבלו הצדיקים לעתיד לבוא. על פי חז"ל, הקב"ה יעשה סוכה לצדיקים מעורו של הלויתן, יצור ימי מיתולוגי המוזכר בספרות חז"ל.

## מקורות
בתלמוד בבלי, במסכת בבא בתרא, עוסק התלמוד בעניין הלויתן ובמה שיארע עמו לעתיד לבוא, בהמשך הסוגיה מובא שלעתיד לבוא יאכלו הצדיקים את בשרו של הלויתן וישבו בסוכה העשויה מעורו:

כן מופיע שם שלעתיד לבוא יוכלו הצדיקים את בשרו:

הלויתן עצמו מוזכר בתנ"ך מספר פעמים, כמה מהם בספר איוב:

ב מסופר כי ביום החמישי לבריאת העולם ברא אלוהים את העופות ואת מיני הדגים השורצים בים, לרבות "התנינים הגדולים": . רש"י בפירושו לפסוק זה מסביר כי "התנינים הגדולים" הם "דגים גדולים שבים, ובדברי אגדה הוא לויתן ובן זוגו שבראם זכר ונקבה והרג את הנקבה ומלחה לצדיקים לעתיד לבוא שאם יפרו וירבו לא יתקיים העולם בפניהם".

בתלמוד לא מבואר שישנו קשר בין חג סוכות לסוכת עורו של הלויתן לעתיד לבוא, אמנם במדרש נראה שזהו שכר על קיום מצוות סוכה:

כיום נוהגים בחג הסוכות להתפלל לזכות ליישב בסוכת עורו של לויתן, ראו להלן.

## פרשנויות ומשמעויות
רבים מפרשני התלמוד והמדרשים התייחסו לאגדה זו ונתנו לה פרשנויות שונות:

#### משמעות סמלית
חלק מהפרשנים ראו בסוכת עורו של לויתן משל לשכר הרוחני שיקבלו הצדיקים לעתיד לבוא. הרמב"ם, למשל, פירש את האגדות הללו באופן אלגורי, וראה בהן רמזים לעניינים רוחניים ופילוסופיים.

#### פירוש פשטני
לעומת זאת, היו שפירשו את האגדה כפשוטה. הרמב"ן, למשל, נטה לקבל את הדברים כפשוטם, אם כי הדגיש שאין לנו הבנה מלאה בטבעם של דברים אלו.

יש מהאחרונים שהבינו שסוכה זו תשמש לקיום מצוות סוכה לעתיד לבוא. ויש שתמהו, האיך ניתן ליישב בסוכת עורו של לויתן, והרי אין מסככים אלא בדבר שאינו מקבל טומאה, ואם כן עור לויתן אינו כשר לסיכוך.

יש שכתבו שסוכה זו היא אותה סוכת שלום שנזכרת בתפילת ערבית של שבת ויום טוב:

## ליטורגיה
בעת שיוצאים מהסוכה ביום האחרון של סוכות, נהוגים לבקש לזכות לישב בסוכת עורו של לויתן:

מנהג זה כתבו בכלבו והביאו ברמ"א בשולחן ערוך, אך הנוסח שם 'בסוכת לויתן', ולא בעורו.

## בתרבות
רעיון סוכת עורו של לויתן השפיע על המחשבה והיצירה היהודית לדורותיה, והוא מופיע בציורים ובקישוטי סוכה רבים, וכן בחפצי אומנות עתיקים. 

## קישורים חיצוניים
* 
* "הלויתן במדרשי חז"ל ובפרשנות" באתר דעת
* "סוכת עורו של לויתן" באתר מט"ח

## הערות שוליים

קטגוריה:ניבים וביטויים חז"ליים
טרו ולנטינו

**טרומן "טרו" ולנטינו** (באנגלית: **Truman "Tru" Valentino**; נולד ב-8 בדצמבר 1988) הוא שחקן ומדבב אמריקאי. הוא ידוע בעיקר בזכות תפקידו כארון ת'ורסן בסדרת הטלוויזיה "הטירון", וכקאפהד בסדרת הטלוויזיה "המופע של קאפהד!".

## ביוגרפיה
טרו ולנטינו נולד בפרנקפורט, גרמניה, ב-8 בדצמבר 1988, לשני יוצאי מלחמה אפרו-אמריקאים שהוצבו במדינה. כשהמשפחה חזרה לארצות הברית הם התגוררו בויינסוויל, מיזורי שם סיים את לימודיו התיכוניים בבית הספר התיכון ויינסוויל. ולנטינו קיבל תואר במשחק כשסיים את לימודיו באוניברסיטת קליפורניה בלוס אנג'לס.

## קריירה
הוא חבר בחברת סאנדיי קומפני בתיאטרון גראולינג'ס ובבית הספר לתיאטרון של לוס אנג'לס, והופיע כאורח ברבים מההצגות שלהם, כולל תוכנית האימפרוביזציה "Cookin' With Gas" ותוכנית המערכונים החיה "Sunday Night Fever".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאים שנולדו ב-1988
A Day at the Races Tour

**A Day at the Races Tour** (נודע גם בשמות **World Tour '77**, **Summer Tour 1977** ו-**Jubilee Tour**) היה סיבוב ההופעות השישי של להקת הרוק הבריטית קווין, אשר החל באולם מילווקי, מילווקי, ארצות הברית ב-13 בינואר 1977, והסתיים במרכז התערוכות ארלז קורט, לונדון, אנגליה ב-7 ביוני 1977. הסיבוב נועד לתמוך באלבום האולפן החמישי שהוציאה לאור, *[[A Day at the Races]]*.

## רקע
בסיבוב זה ביצעה הלהקה בפעם היחידה בקריירה שלה את השיר "Long Away". השיר לא בוצע גם על ידי להקות הספין-אוף שלה- קווין+פול רודג'רס וקווין+אדם למברט.

לאורך השנים, נהג הקהל בהופעותיה של קווין לשיר עמה את השירים שביצעה על הבמה. חברי הלהקה לא התלהבו מכך, אך בהופעה שהתקיימה במסגרת סיבוב ההופעות ב-29 במאי 1977 שני חברי הלהקה פרדי מרקיורי ובריאן מיי חוו הארה.

## רשימת שירים
רשימה זו מייצגת את הופעתה של קווין במרכז התערוכות ארלז קורט, לונדון, אנגליה ב-7 ביוני 1977. רשימה זו לא מייצגת בהכרח הופעות אחרות שהתקיימו במסגרת סיבוב זה.

# "Procession"
# "Tie Your Mother Down"
# "Ogre Battle"
# "White Queen (As It Began)"
# "Somebody to Love"
# "Killer Queen"
# "Good Old-Fashioned Lover Boy"
# "The Millionaire Waltz"
# "You're My Best Friend"
# "Bring Back That Leroy Brown"
# "Death on Two Legs (Dedicated to...)"
# "Sweet Lady"
# "Doing All Right"
# "Brighton Rock"
# "'39"
# "You Take My Breath Away"
# "White Man"
# "The Prophet's Song"
# "Bohemian Rhapsody"
# "Keep Yourself Alive"
# "Stone Cold Crazy"
# "In the Lap of the Gods... Revisited"
# "Now I'm Here"

**הדרן 1**

# "Liar"

**הדרן 2**

# "Lucille"
# "Jailhouse Rock"
# "God Save the Queen"

## הופעות

## שירים מתוך סיבוב ההופעות
### שירי קווין

### שירים נוספים

## משתתפים
* פרדי מרקיורי - זמרה, פסנתר, תוף מרים
* בריאן מיי - גיטרה, קולות רקע, בנג'ו ("Bring Back That Leroy Brown"), זמרה (הופעה 27 ב-"'39")
* רוג'ר טיילור - תופים, קולות רקע, זמרה ("Modern Times Rock 'n' Roll")
* ג'ון דיקון - בס, קולות רקע, משולש

## קישורים חיצוניים

## הערות שוליים

קטגוריה:סיבובי הופעות מ-1977
קטגוריה:סיבובי הופעות של קווין
קטגוריה:סיבובי הופעות באירופה
קטגוריה:סיבובי הופעות באמריקה הצפונית
קטגוריה:סיבובי הופעות בארצות הברית
קטגוריה:סיבובי הופעות בגרמניה המערבית
קטגוריה:סיבובי הופעות בדנמרק
קטגוריה:סיבובי הופעות בהולנד
קטגוריה:סיבובי הופעות בממלכה המאוחדת
קטגוריה:סיבובי הופעות בקנדה
קטגוריה:סיבובי הופעות בשוודיה
קטגוריה:סיבובי הופעות בשווייץ
ניו ביט

**ניו ביט** (באנגלית: **New beat**) הוא ז'אנר מוזיקלי בלגי של אסיד האוס, Hi-NRG, מוזיקת הגל החדש, EBM ומוזיקת היפ הופ. הז'אנר, שהתפתח באמצע עד סוף שנות ה-1980 בבלגיה, היה פופולרי בעיקר במערב אירופה של סוף שנות ה-1980.

ז'אנר זה השפיע על ז'אנרים אחרים בעיקר על תתי-ז'אנרים אירופאיים של מוזיקת דאנס אלקטרונית, בין היתר הארד ביט, הארדקור טכנו בלגי , הארדקור טכנו וגאבר .

## הערות שוליים

קטגוריה:שנות ה-1980 במוזיקה
קטגוריה:מוזיקה אלקטרונית
הפגנת חיבה פומבית

ממוזער| זוג מתחבק בחוף רחצה בארצות הברית
**הפגנת חיבה פומבית** היא פעולה פיזית אינטימית של הבעת חיבה המבוצעת במקום ציבורי או במקום בו אנשים אחרים עשויים להיות עדים לכך. מקרים של הפגנת חיבה פומבית יכולים לכלול צורות שונות של מגע, חיבוק, החזקת ידיים, נשיקות או ביטויים אחרים של חיבה רומנטית או מינית.

הקבלה והסובלנות של החברה כלפי מקרים של הפגנת חיבה פומבית יכולים להשתנות באופן מהותי ממדינה למדינה בהתאם לנורמות התרבותיות והערכים החברתיים. במדינות מערביות רבות, למשל ארצות הברית, קנדה ומדינות רבות באירופה, מקרים של הפגנת חיבה פומבית כמו החזקת ידיים במקום ציבורי או נשיקות קלות במקום ציבורי לרוב מקובלים, ובמיוחד במיקומים כמו פארקים, מסעדות או באירועים חברתיים. 

בחברות שמרניות או מסורתיות יותר, כמו מדינות רבות באסיה, באזור המזרח התיכון ובאפריקה, ישנה הקפדה רבה יותר על צניעות, ומקרים של הפגנת חיבה פומבית עלולים להיחשב בלתי מקובלים. במדינות כמו ערב הסעודית, הודו ואינדונזיה, נשיקות או חיבוקים באזורים ציבוריים עלולים להיחשב לא הולמים, או אפילו פוגעניים מבחינה מוסרית, ובמקרים מסוימים האנשים שנתפסים עשויים להידרש לשלם קנס, להיכנס למעצר או לקבל עונשים אחרים. בדובאי ישנם חוקים נוקשים נגד מקרים של הפגנת חיבה פומבית, ולאורך השנים היו תיירים שביקרו בדובאי וקיבלו עונשי מאסר משום שהתנשקו בפומבי. לדוגמה, בשנת 2009 זוג בריטי שנתפס מתנשק בפומבי בדובאי נאלץ לרצות על כך עונש מאסר של שלושה חודשים ולאחר מכן הם גורשו מהמדינה. זוג הודי לא נשוי שביקר במדינה נידונו לשנת מאסר על חיבוק ונשיקה במונית, לאחר שנהג המונית הסיע את בני הזוג ישירות לתחנת משטרה ודיווח על כך לרשויות האכיפה.

התיאור של מערכות יחסים רומנטיות ואינטימיות בסרטים, בטלוויזיה ובמדיה חברתית השפיע רבות לאורך השנים על השינוי ביחס של הציבור במדינות רבות ברחבי העולם כלפי מקרים של הפגנת חיבה פומבית, ובמיוחד בקרב הדורות הצעירים, וסייע בנרמול מקרים של הפגנות חיבה פומבית בתרבויות מסוימות בהן בעבר הדבר נחשב לטאבו.

## גלריית תמונות

קובץ:Couple_at_the_Pantheon_in_Rome.jpg|זוג צעיר מתנשק בפומבי ברומא
קובץ:Boy_Kissing_His_Girlfriend_(8096546085).jpg|זוג צעיר מתנשק בפומבי
קובץ:Bruno_Gagliasso_e_Giovana_Ewnbank_002.jpg|זוג ידוענים ברזילאי נשוי מתנשק ומתחבק בפומבי במהלך מסיבה
קובץ:Princess Madeleine of Sweden 21 2013.jpg|זוג מתנשק בחתונתם


## ראו גם
* קשרים בין-אישיים
* זוגיות
* נורמה
* אהבה אפלטונית
* יחסי מין בפומבי

## קישורים חיצוניים

## הערות שוליים

קטגוריה:הספרה הציבורית
קטגוריה:נשיקות
קטגוריה:זוגיות
בלפרוספזם

**בְּלֶפָרוֹסְפַּזְם**, **עווית העפעפיים** או **עוויתיות בלתי רצונית של העפעפיים** () היא מחלה הכוללת עוויתות לא רצוניות של שרירי העפעפיים, השרירים בתוך או סביב העיניים האחראים על פתיחה וסגירה של העפעפיים.

ישנה הבחנה בין שני סוגי בלפרוספזם:
* ראשוני - ללא סיבה ברורה או ספציפית (מחלה אידיופתית) ולרוב המחלה מופיעה בצורה הדרגתית, והגורמים העיקריים יכולים להיות מתפקוד חריג של חלקים במוח האחראים על שליטה בתנועות השרירים.
* משני - הנגרם ממצב רפואי אחר (כמו מחלת פרקינסון או שבץ מוחי) והשפעה של תרופות.
קיימת הערכה כי בכל שנה מאובחנים כ-2,000 חולים חדשים בארצות הברית. מספר החולים בכל העולם אינו ודאי כי ייתכן שחלקם אינם מאובחנים או שהעווית חלפה באופן ספונטני.

המחלה מתפרצת לרוב בגילאים 40–60 ושכיחה יותר אצל נשים.

## תסמינים
שמורות העיניים נעצמות ללא שליטה. תחילת התהליך הוא מצמוץ מופרז, עצבנות עיניים ורגישות גבוהה לאור בוהק, במיוחד בחשיפה לאור השמש. עם התפתחות המחלה השרירים מתכווצים למשך זמן קצר עד ארוך וקיים קושי בשמירה על עיניים פקוחות. במקביל לעוויתות הבלתי רצוניות של העפעפיים ייתכנו תסמינים נוספים כמו נעילת לסתות, כולל בפיהוק, שירה ופתיחה רחבה של הפה. במצב החמור של עווית העפעפיים החולה אינו מסוגל לפקוח את עיניו.

בתחילת המחלה ישנה הרגשה של גרגרי חול בעיניים או כאבים, יובש בעיניים וצניחת עפעפיים. ההתכווצות המוגברת של שרירי העפעפיים גורמת להפרשה שומנית וחומצתית מבלוטות החלב אל לעין וההפרשה גורמת לגירוי של הקרנית והלחמית.

## גורמים
הגורמים לבלפרוספזם אינם ידועים וישנן סברות כי המחלה יכולה להיגרם ממתח, עייפות, רגישות לאור בהיר ויובש בעיניים.

אחת התיאוריות לפעילות הבלתי רצונית של העפעפיים היא הפרעה מסיבה נוירולוגית - דיסטוניה בה קיימת פעילות חריגה של הגרעינים הבזליים (הבסיס) במוח הגדול, הגרעינים אשר אחראים על ויסות התנועות הרצוניות ושליטה בתנועות. סיבה נוספת אפשרית היא בתאי עצב הפנים הפועלים ללא שליחת אותות מהמוח.

הבלפרוספזם אינו נחשב כהפרעה גנטית אבל אם מקור המחלה הוא גנטי, הוא ילווה בדיסטוניה כללית של קבוצת שרירים נוספת בגוף.

## טיפול
* הפחתת מתח וחרדה.
* משקפיים עם עדשות כהות החוסמות או מסננות אורכי גל של אור כחול. (משקפיים FL-41)
* הזרקת רעלן הבוטולינום (בוטוקס) כל 3–4 חודשים להרפיית השרירים ונטרול פעולת המצמוץ הלא רצונית.
* ניתוח במקרים חמורים ובמקרים שלא חלה הטבה עם טיפולי הבוטולינום.

## ראו גם
* עפעף
* טיפולי בוטוקס
* ניתוח עפעפיים

## הערות שוליים

קטגוריה:מחלות
קטגוריה:רפואה
קטגוריה:רפואת עיניים
קטגוריה:הפרעות של העפעפיים, מערכת הדמע וארובת העין
תיאודברט השני

**תיאודברט השני** (**Theudebert II**; 585 בערך – 612) היה מלך אוסטרזיה בשנים 595–612.

תיאודברט היה בנו ויורשו של המלך הפרנקי כילדברט השני.
הוא היה בנה של אחד מפלגשיו של אביו.

תיאודברט קיבל לידיו את ממלכת אוסטרזיה, ובנוסף לה את הערים (*civitates*) פואטייה, טור, לה פווי-אן-ולה, בורדו, שאטודון , כמו גם את חבל שמפאן, חבל אוברן, , ואלמאניה  שמעבר להרי היורה.

במהלך שנותיו המוקדמות, שלטה סבתו ברונהילדה עבורו ועבור אחיו תיאודריך השני, שקיבל את ממלכת בורגונדיה . לאחר ששני האחים הגיעו לבגרות, הם היו לעיתים קרובות במלחמה, כאשר ברונהילדה מצדדת בתיאודריך. בשנת 599, הביס תיאודריך את תיאודברט בסנס, אבל אז שני האחים התחברו נגד בן דודם כלותאר השני והביסו אותו בדורמלס  (ליד מונטרו ), ובכך הניחו את ידיהם על חלק גדול של נויסטריה (600–604). אולם בשלב זה החלו שני האחים להילחם זה בזה; תיאודריך ניצח את תיאודברט באטאמפ . בשנת 605 סירב תיאודברט לסייע לאחיו כאשר כלותאר השני פלש אל ממלכתו. בשנת 610, לקח תיאודברט בכוח את אלזס מאחיו ותיאודריך שוב נלחם בו.

תיאודברט הובס באופן מכריע על ידי תיאודריך בטול ובזולפיך  בשנת 612. תיאודברט נכלא במנזר בהוראת סבתו, והומת יחד עם בנו מרובך.

הוא היה נשוי לביליכילדיס . ייתכן שבתו אמה  התחתנה עם Eadbald מקנט .

## קישורים חיצוניים

## הערות שוליים

קטגוריה:השושלת המרובינגית
קטגוריה:מלכים פרנקים
קטגוריה:מלכים מהמאה ה-6
קטגוריה:מלכים מהמאה ה-7
קטגוריה:מלכי אוסטרזיה
קטגוריה:ילידי 586
קטגוריה:נפטרים ב-612
יורוביט

**יורוביט** (באנגלית: **Eurobeat**) הוא תת-ז'אנר מוזיקלי של מוזיקת דאנס שמקורה באירופה של שנות ה-1980. לז'אנר עצמו יש שתי גרסאות, האחת גרסה בריטית של דאנס-פופ איטלקי בהשפעת יורודיסקו, והשנייה היא גרסה המבוססת על איטלו דיסקו בהשפעת Hi-NRG.

על אף הפופולרית שלו בסוף המאה ה-20, ז'אנר זה לעיתים שווק בארצות הברית ובדרום-מזרח אסיה כ-Hi-NRG.

בין המוזיקאים הידועים שהשתמשו בז'אנר זה ניתן לציין את סטוק אייטקן ווטרמן, בננהרמה, Dead or Alive , ג'ייסון דונובן, סוניה, קיילי מינוג, סברינה סלרנו , ספאניה , בלטימורה ופט שופ בויז.

## הערות שוליים

קטגוריה:שנות ה-1980 במוזיקה
קטגוריה:שנות ה-1990 במוזיקה
קטגוריה:שנות ה-2000 במוזיקה
קטגוריה:Hi-NRG
ג'יימס מקדואל

**ג'יימס מקדואל** (באנגלית: **James McDowell**; ) היה פוליטיקאי אמריקאי מווירג'יניה, איש המפלגה הדמוקרטית, שכיהן כחבר בית הנבחרים של וירג'יניה בשנים 1831–1835 וב-1838, כמושל וירג'יניה ה-29 בשנים 1843–1845 וכחבר בית הנבחרים של ארצות הברית בשנים 1846–1851.
## ראשית חייו
ג'יימס מקדואל נולד במחוז רוקברידג' שבווירג'יניה. הוא למד בבית ספר בגרינוויל שבווירג'יניה, בבית ספר פרטי בבראונסבורג, בקולג' וושינטון (כיום אוניברסיטת וושינגטון ולי) בלקסינגטון, וירג'יניה, ובקולג' ייל. ב-1817 הוא סיים את לימודיו באוניברסיטת פרינסטון ולמד משפטים. הוא התקבל ללשכת עורכי הדין, אך לא עסק במקצוע.

## קריירה
בשנים 1831–1835 ושוב ב-1838 היה מקדואל חבר בית הנבחרים של וירג'יניה. ב-1843 נבחר כמושל וירג'יניה. ב-1846 הוא נבחר מטעם המפלגה הדמוקרטית לבית הנבחרים של ארצות הברית כדי לאייש את מושבו של ויליאם טיילור  שנפטר. הוא נבחר בהמשך לבית הנבחרים בזכות עצמו, וכיהן בו בסך הכול ממרץ 1846 ועד מרץ 1851.
## מותו
ג'יימס מקדואל נפטר באחוזתו, "קול אלטו" , שליד לקסינגטון, וירג'יניה, ב-24 באוגוסט 1851. הוא נטמן בבית הקברות אוק גרוב שבעיר.

מקדואל היה גיסו של הסנאטור תומאס הארט בנטון ממיזורי. על שמו של מקדואל נקרא ב-1858 מחוז מקדואל בווירג'יניה, שכיום נמצא בתחומי וירג'יניה המערבית.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1641


## קישורים חיצוניים

* ג'יימס מקדואל באתר אגודת המושלים הלאומית 
* 
* מסמכי ג'יימס מקדואל בספריית וירג'יניה 
* ג'יימס מקדואל באתר The Political Graveyard 
* 

קטגוריה:אמריקאים ילידי וירג'יניה
קטגוריה:מושלי וירג'יניה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי האספה הכללית של וירג'יניה
קטגוריה:בוגרי אוניברסיטת וושינגטון ולי
קטגוריה:בוגרות אוניברסיטת ייל
קטגוריה:בוגרי אוניברסיטת פרינסטון
קטגוריה:אמריקאים שנולדו ב-1795
קטגוריה:אמריקאים שנפטרו ב-1851
מצפה הכוכבים הר סגול

**מצפה הכוכבים הר סגול** (בסינית: **紫金山天文台**; פין-יין: Zǐjīnshān Tiānwéntái), הידוע גם בשם **מצפה הכוכבים האסטרונומי זיג'ין שאן** הוא מצפה כוכבים אסטרונומי הממוקם על ההר הסגול במזרח נאנג'ינג.

## תיאור
ממוזער|ימין|200px|רפלקטור Zeiss בגודל 60 ס"מ בנאנקינג ב-1930.
מצפה הכוכבים הר סגול הוקם בשנת 1934 במימון הממשלה הלאומית  של הרפובליקה של סין ונוהל על ידי אקדמיה סיניקה . המנהל הוותיק של המצפה מ-1950 עד 1984 היה האסטרונום הסיני ג'אנג יוז'ה  (张钰哲, 1902–1986, הידוע גם בשם Yu-Che Chang).

זיהום האור הגובר בסוף שנות ה-80 של המאה ה-20 בנאנג'ינג גרם לכך שההר הסגול איבד את תוארו כמצפה כוכבים פעיל ובר קיימא. בעקבות זאת, העביר המצפה את המיקוד שלו לפעילויות חינוך הציבור, וחלק ניכר מהעבודה המדעית שלו מתבצעת בפועל בחמשת מצפי הכוכבים המסונפים לו, הממוקמים בצ'ינגהאי (בדלינגהה ), גאניו , שואי , הונגהה (בג'יאמוסה ) וצ'ינגדאו.

מרכז כוכבי הלכת המינוריים  מזכה את המצפה, המכונה בפשטות **נאנקינג**, עם גילוי של 149 כוכבי לכת מינוריים בין השנים 1955 ו-1983, בעוד שתוכנית הסקר PMO NEO של המצפה זוכה ליותר מ-600 תגליות בין השנים 2006 ל-2013.

### תגליות
המצפה גילה את השביטים המחזוריים 60P/Tsuchinshan ו-62P/Tsuchinshan, כמו גם את ה-C/1977 V1 (Tsuchinshan) הלא-מחזורי, הידוע גם בשם Comet 1977 X, השביט C/2017 E2 ושביט אטלס A3. הם נקראים על שם התעתיק השגוי של וייד-ג'יילס של השם, שהוא כהלכה Tzu-chin-shan, פין-יין Zǐjīnshān. התגלו גם אסטרואידים רבים, כולל האסטרואידים הטרויאניים 2223 Sarpedon, 2260 Neoptolemus, 2363 Cebriones, 2456 Palamedes, וההר הסגול 3494.

### סקירת גופים קרובי-ארץ
הסקר הסיני לגופים קרובי-ארץ (CNEOS), המבוסס בתחנת שואי (D29) בשואי, ג'יאנגסו, החל בתצפיות בשנת 2006. הוא משתמש בטלסקופ 1:04=1:20=1:80 מטרים שמידט  מצויד בגלאי CCD 4K × 4K עם פונקציית סריקת סחף . נכון לאוגוסט 2012, התוכנית צפתה ב-149,971 אסטרואידים, מצאה 1,279 אסטרואידים זמניים חדשים, וקטלגה 251 אסטרואידים ממוספרים, כולל חמישה טרויאני צדק , שני אסטרואידי הילדה  ואסטרואיד פוקיאה  אחד. התוכנית גם צפתה במיקומם של 824 גופים קרובי ארץ (NEOs) וגילתה ארבעה חדשים: אסטרואיד אפולו אחד (285339) 1999 JR6, ושלושה אסטרואידי אמור (410195) 2007 RT147, (388567) 2007 ו-(QX) 468681) 2009 MZ6.

## גלריה

PurpleMountainObservatory01.JPG|שער כניסה למצפה הכוכבים הר סגול.
Purple Mountain Observatory - Xuyu Station Door.jpg|כניסה בתחנת Xuyi.
Purple Mountain Observatory - Xuyu Station.jpg|טלסקופ בתחנת Xuyi.


## ביאורים

## הערות שוליים

## קישורים חיצוניים
* 


* Purple Mountain Observatory website (בסינית ואנגלית)


קטגוריה:אסיה: מצפי כוכבים
קטגוריה:הרפובליקה העממית של סין: מדע וטכנולוגיה
הוראותיו של אמנמחת

**הוראותיו של אמנמחת** (המכונה "הדרכת המלך אמנמחת הראשון לבנו ססוסתריס") הוא שיר מצרי עתיק קצר בסוגת סבייט, שנכתב במהלך תקופת הממלכה התיכונה המוקדמת. השיר לובש צורה של מונולוג דרמטי עז שנמסר על ידי רוח הרפאים של פרעה השושלת השתים עשרה שנרצח, אמנמחת הראשון, לבנו סנוסרת הראשון. הוא מתאר את הקונספירציה שהרגה את אמנמחת, ומצווה על בנו לא לבטוח באיש. השיר מהווה מעין אפולוגטיקה על מעשי מלכותו של המלך הזקן. ומסתיים בקריאה לסנוסרת לעלות על כס המלכות ולשלוט בתבונה במקומו של אמנמחת.

## מחבר
ייתכן שההוראות נכתבו בפקודתו של סנוסרת כדי להספיד את אביו ולהעניק לגיטימציה לתביעתו לכס המלכות. כמה מאות שנים מאוחר יותר, בפפירוס צ'סטר ביטי ה-IV מתקופת הממלכה החדשה, יוחס מחבר השיר ל"ראשון הסופרים" חטי.

המקור העיקרי של מסמך זה מגיע מפפירוס מילינגן אשר הועתק על ידי א. פיירון בשנת 1843. נכון לימינו אבד המקור. לוחות עץ עם חלקים מההוראות המתוארכים לשושלת השמונה עשרה ולממלכה החדשה, שברי פפירוס ואוסטרקון שרדו.

## תוכן
ההנחיות נפתחות בזיהוי המחבר כ"המלך המנוח של מצרים העליונה והתחתונה, סהטפיבר, בנו של רע אמנמחת" וטוענות שהן עצת אמנמחת לבנו כיצד לשמור על מלכותו ושגשוגו. לאחר מכן המלך מזהיר את בנו לא לבטוח באיש, שכן גם אלה שעזר להם סירבו לתמוך ומסביר שהוא נרצח על ידי השומר שלו בזמן שהיה במיטה. הוא מתאר בקצרה את הוראותיו למצרים; הצלחותיו הצבאיות והישגי הבנייה שלו נתונים. ההנחיות נסגרות בברכות לבנו, סנוסרת, ועצות כיצד עליו לשלוט.

## השפעה
כתב יד זה הוא אחד ההתייחסויות המוקדמות ביותר ל"אסייתים". פרעונים מאוחרים יותר העתיקו חלקים מכתבים ישנים יותר כדי לתת לגיטימציה למעשיהם. פרעה פ-ענח'י של השושלת העשרים וחמש העתיק כמעט מילה במילה קטעים מהוראות אמנמחת. השיר עדיין נקרא במאה החמישית לפני הספירה, כ-1,500 שנה לאחר כתיבתו.

## לקריאה נוספת

* Translation in R. B. Parkinson, The Tale of Sinuhe and Other Ancient Egyptian Poems. Oxford World's Classics, 1999
* Stephen Quirke: Egyptian Literature 1800BC: Questions and Readings, London 2004, 127-129  (translation and transcription)
* Miriam Lichtheim: Ancient Egyptian Literature, Vol. I, 1980 University of California Press, pp. 135–138
* Adolf Erman, The Ancient Egyptians: A Sourcebook of Their Writings, Harper & Row 1966
* Leonard H. Lesko, Pharaoh's Workers: The Villagers of Deir El Medina, Cornell University Press 1994, 
* James P. Allen, Middle Egyptian: An Introduction to the Language and Culture of Hieroglyphs, Cambridge University Press 2000, 
* Wolfgang Kosack: Berliner Hefte zur ägyptischen Literatur 1 - 12: Teil I. 1 - 6/ Teil II. 7 - 12 (2 Bände). Paralleltexte in Hieroglyphen mit Einführungen und Übersetzung. Heft 9: Die Lehre des Königs Amenemhet I. an seinen Sohn. Verlag Christoph Brunner, Basel 2015. 


## הערות שוליים

## קישורים חיצוניים


* Translation


קטגוריה:ספרות מצרים העתיקה
Landslide

"**Landslide**" (בעברית: "**מפולת אדמה**") הוא שיר של להקת הרוק הבריטית-אמריקאית פליטווד מק, שנכתב ובוצע על ידי סטיבי ניקס. השיר הופיע לראשונה באלבום *[[Fleetwood Mac (אלבום, 1975)|Fleetwood Mac]]* (1975), ונכלל במספר אלבומי אוסף של הלהקה לאורך השנים. גרסה חיה יצאה לאור כסינגל 23 שנים מאוחר יותר באלבום ההופעה *[[The Dance (אלבום של פליטווד מק)|The Dance]]* (1997). השיר הגיע בשיא למקום ה-51 במצעד בילבורד הוט 100 בארצות הברית ולמקום ה-10 במצעד המצעד השירים העכשוויים למבוגרים. "Landslide" קיבל עיטור זהב באוקטובר 2009 עבור מכירות של למעלה מ-500,000 עותקים בארצות הברית, ולפי הערכות הוא מכר למעלה מ-2,000,000 עותקים עד שנת 2017.

בשנת 2021, השיר הגיע למקום ה-163 ברשימת 500 השירים הגדולים בכל הזמנים של מגזין רולינג סטון. 

## רקע
ניקס כתבה את השיר לפני הצטרפותה ללהקה יחד עם בקינגהאם, בן זוגה, ובזמן שהיא תמכה כלכלית בשניהם ולא ידעה אם תמשיך בקריירה המוזיקלית עמו.  בזמן ביקור באספן, קולורדו, ניקס השקיפה על הרי הרוקי וחשבה על המפולת המטאפורית שהיא הרגישה שנפלה על חייה באותה העת, מה שהביא אותה לכתוב את השיר.

השיר בוצע על ידי הלהקה כמעט בכל סיבוב הופעות מאז צאתו. בהופעותיה הנפרדות ביצעה אותו ניקס בכל פעם, ולאחר מותה של כריסטין מקווי נהגה להקדיש לה את השיר.  

גרסה חיה של השיר יצאה כחלק מהאלבום *[[The Dance (אלבום של פליטווד מק)|The Dance]]*; היא הגיעה בשיא למקום ה-51 בבילבורד הוט 100, וזו הייתה הפעם ה-24 ששיר של הלהקה נכנס למצעד. "Landslide" הגיע גם ל-30 הראשונים במצעד השירים העכשוויים למבוגרים בארצות הברית ובקנדה. הקלטות חיות אחרות של "Landslide" נכנסו למספר אלבומי אוסף ואלבומי הופעה של הלהקה ובעיקר של ניקס.

## קבלה וביקורת
בביקורת מזמן צאת האלבום, מגזין רולינג סטון כתב שניקס נשמעה "אבודה ולא במקום" ב-"Landslide" ושהקול שלה נשמע "לא בוגר ומתון". ביקורות רטרוספקטיביות היו חיוביות יותר, והגרדיאן ו-Paste דירגו את "Landslide" בין היצירות הטובות ביותר של הלהקה.  

## מבצעים
* סטיבי ניקס – שירה
* לינדזי בקינגהאם – גיטרות

## מיקומי שיא

## נתוני מכירות

## גרסאות כיסוי
השיר זכה לגרסאות כיסוי רבות, וביניהן:
* אנוהני, שהקליטה את השיר לאלבום המחווה *Just Tell Me That You Want Me: A Tribute to Fleetwood Mac*. 
* הארי סטיילס, שביצע את השיר יחד עם ניקס. 
* לוסי לולס, בחיקוי של סטיבי ניקס, במהלך פרק של סאטרדיי נייט לייב. 
* בריטני סנואו וסקוט מסקודי בסרט X (2022). 
* גווינת' פלטרו, נאיה ריברה והת'ר מוריס ביצעו את השיר בפרק מהעונה השנייה של סדרת הטלוויזיה גליי.
* להקת הצ'יקס ביצעה את השיר ב-2002. הביצוע שלהן הגיע לטופ 10 במצעד בילבורד הוט 100.
* להקת הסמאשינג פאמפקינס ביצעה גרסה אקוסטית של השיר, שהפכה לאחד מהלהיטים הגדולים שלה.

## קישורים חיצוניים

## הערות שוליים

קטגוריה:שירי 1975
קטגוריה:סינגלים מ-1994
קטגוריה:סינגלים מ-2002
קטגוריה:שירי פליטווד מק
קטגוריה:שירי הצ'יקס
קטגוריה:שירים באנגלית
קטגוריה:בלדות משנות ה-1970
קטגוריה:בלדות פולק
קטגוריה:בלדות רוק
קטגוריה:סינגלים בהוצאת רפרייז רקורדס
Cobalt WASD

"**Cobalt WASD**" הוא משחק וידאו שפותח על ידי Oxeye Game Studio ופורסם על ידי Mojang Studios. הוא יצא לאור ב-30 בנובמבר 2017 עבור Microsoft Windows.

## משחקיות
השחקן משחק בתור "מטאלפיס" או "פרובוט". המטאפייסים מנסים להגן על אתרי הפצצות, בעוד שהפרוטובוטים מנסים לתקוף ולהטמין פצצה. כשהפרוטובוטים מטמינים את הפצצה, המטאפייסים חייבים לנסות לנטרל את הפצצה לפני שהיא תתפוצץ. הפרובוטים מנצחים כשהם הורגים את כל המטאפייסים, המטאפייסים מנצחים כשהם מנטרלים את הפצצה. בסוף כל סיבוב, שחקנים יכולים לבחור לקנות שריון, כלי נשק או כלי רכב. בעוד שהמשחק מתמקד בעיקר במצב משחק מרובה משתתפים מקוון, יש מצב שבו השחקן יכול לשחק נגד בוטים לא מקוונים.

## פיתוח
המשחק הוא ספין אוף של המשחק Cobalt. המפתחים שמו לב כי המשחק המקורי מורכב מדי עבור חלק מהשחקנים ונקודת המחיר הגבוהה שלו הרתיעה חלק מהשחקנים, אז הם רצו ליצור משחק אחר לגמרי. הם החליטו ליצור ספין-אוף של Cobalt, תוך התמקדות במצב משחק אחד בלבד.

## ביקורת
Eurogamer טען כי המשחק הוא . PC Games N כינו את המשק .

## קישורים חיצוניים
* 
* 

## הערות שוליים

קטגוריה:משחקי Windows
קטגוריה:משחקי וידאו שפותחו בשוודיה
קטגוריה:משחקי וידאו מרובי משתתפים
קטגוריה:משחקי macOS
קטגוריה:משחקי לינוקס
קטגוריה:משחקי אינדי
קטגוריה:משחקי פעולה ממוחשבים
קטגוריה:משחקי וידאו משנת 2017